Source: http://rome.lesroyaumes.com/viewtopic.php?p=928623
Timestamp: 2020-07-10 06:13:28
Document Index: 17272457

Matched Legal Cases: ['Bíróság\n', 'bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'bíróság ', 'Bíróság ', 'Bíróság ', 'Bíróság\n', 'Bíróság ', 'Bíróság ', 'Bíróság ', 'Bíróság ', 'Kúria ', 'Kúria ', 'bíróság ', 'bíróság ']

L'Eglise Aristotelicienne Romaine The Roman and Aristotelic Church :: Voir le sujet - 4. könyv - In medio stat Virtus
4. könyv - In medio stat Virtus
L'Eglise Aristotelicienne Romaine The Roman and Aristotelic Church Index du Forum -> L'Église du Royaume de Hongrie et de Croatie - Church of the Kingdom of Hungary and Croatia -> Kánonjog
Posté le: Mer Déc 30, 2015 11:33 pm Sujet du message: 4. könyv - In medio stat Virtus
4. Könyv : Egyházi Bíróság
1. cikkely: Az egyházi bíróság a Szent Inkvizíció Kongregációjának fennhatósága alá tartozik, mely római dikasztériumot a Bíboros-Kancellár Főinkvizítor vezeti.
2. cikkely: Az Egyházi Bíróság a királyságok igazságszolgáltatásának általános részét képezi, működése összhangban van a ["Bírói Charta"] erkölcsi előírásaival, de mindezeket a helyzetének és küldetésének figyelembevételével alkalmazza.
3. cikkely: Az Egyházi Bíróság jár el minden az Egyetemes Római Arisztotelészi Egyház dogmáit, doktrínáit és a Kánonjogot sértő ügyben. Döntést hoz az elé került cselekedetek ortodoxiájáról.
4. cikkely: Az Egyházi Bíróság joghatósága addig ér el, mint Arisztotelész árnyéka és kiterjed az ismert világ minden egyházközségére.
5. cikkely: Minden személy lehet felperes, alperes vagy tanú, kivéve ha az illetékes hatóság más döntést hoz.
6. cikkely: A jogforrások alkalmazásakor az Egyházi Bíróság az alábbi sorrendet használja, melyben minden jogforrás az azt követő felett áll:
- Arisztotelészi dogma
- Doktrína
- Kánon jog
- Az egyház megfelelő hatóságai által jóváhagyott megállapodások, szerződések, konkordátumok
- Jogtudományi szokás
- Bevett gyakorlat
Bíróságok és forrásaik
7. cikkely: Az egyházi bíróság magában foglalja a Rendes Bíróságot és a Rendkívüli, más néven "Különös" Bíróságot.
8. cikkely: Az Egyházi Bíróság hat szintből áll:
- A Püspöki Hivatal
- Az Apostoli Penitenciária
- Az Inkvizíciós Törvényszék
- A Rota Romana Törvényszék
- Az Apostoli Signatura Törvényszéke
- A Pápai Törvényszék
9. cikkely: A Rendes bíróság a hívek számára elsőfokon a Püspöki Hivatal; a klérus számára pedig az Apostoli Penitenciária. A Rendes Bíróság másodfokon mind a hívők mind a klérus számára a Rota Romana Törvényszéken jár el.
10. cikkely: A Rendkívüli Bíróság elsőfokon az Inkvizíciós Törvényszék, másodfokon az Apostoli Signatura Fellebbviteli Törvényszéke.
11. cikkely: A bíborosok ügyeiben, jellegüktől és státuszuktól függetlenül elsőfokon kizárólagosan a Pápai Törvényszék jár el és nincs fellebbezési lehetőség Rendes Bíróságként; Rendkívüli Bíróságként pedig az Apostoli Signatura Fellebbviteli Törvényszéke és nincs fellebbezési lehetőség.
Kánonjogi szöveg az Egyházi Bíróságról,
Létrehozva és jóváhagyva Rómában a Szent Kollégium által, Őszentsége V. Ince pápasága alatt, vasárnap, január 5-én az Úr MCDLVIII. évében.
Először közzétette Őeminenciája a néhai Nico testvér csütörtökön, augusztus 3-án, az Úr MCDLIV évében; felülvizsgálta, pecsétjével látta el és ismét közzétette Őeminenciája Aaron Nagan, Bíboros-kancellár és a Szent Kollégium dékánja pénteken, március 19. napján, az Úr MCDLVIII. évében; felülvizsgálta, pecsétjével látta el és ismét közzétette Őeminenciája Aaron Nagan, a Szentszék Főkancellárja és a Szent Kollégium dékánja, november 17. napján, kedden, az Úr MCDLXIII. évében.
Posté le: Mer Déc 30, 2015 11:35 pm Sujet du message:
Posté le: Jeu Mar 26, 2020 4:09 pm Sujet du message:
Apostoli alkotmány «Az erény áll középen».
4. Könyv : Az Egyházi igazságszolgáltatás
II. rész : A Rendes Bíróság
A Rendes Bíróság az Egyházi igazságszolgáltatás két alapkomponensének egyike. Kánonjogi és fegyelmi ügyekben, szabálysértésekben és adminisztratív szabálysértésekben jár el. Rendes bíróságként négy különböző Bíróság jár el a vád jellege és típusa alapján. A Rendes Bíróság elsőfokon hoz ítéletet a hívők esetében az Érseki vagy Nemzeti Hivatalban, az egyházi személyek ügyében pedig az Apostoli Penitenciáriumban. A Rendes Bíróság döntéseit másodfokon mind az egyháziak mind a hívők esetében a Rota Romana hozza meg(Can 4-I-9). Bíborosok ügyeiben Rendes Bíróságként kizárólag a Pápai Törvényszék járhat el (Can 4-I-11).
A Rész : Érseki és Nemzeti Hivatalok
1. cikk : Egyházmegyénként egy Érseki Hivatal van. A Hivatal felállítása az Érsek kizárólagos joga, melyet nem írhat felül semmilyen Kúria által jóváhagyott konkordátum vagy más megállapodás.
2. Cikk : Nyelvterületenként egy Nemzeti Hivatal van. A Nemzeti Hivatal felállítása a Kúria jogkörébe tartozik. Érseki Hivatal hiányában eljár annak hatálya alá tartozó ügyekben is az adott nyelvterületen.
3. Cikk : Az Érseki Hivatal része :
- az adott egyházmegye Érseke;
- egy Érseki Ügyész. Az Ügyészt a tartomány bármely püspöke helyettesítheti, ha a körülmények ezt megkívánják, főként, ha érintett az adott perben.
3.1. Cikk : Az Érseki Hivatal élén az egyháztartomány Érseke áll mint annak elnöke. Amennyiben érintett az ügyben, az ügyet továbbítani kell a Nemzeti Hivatalhoz.
3.2. Cikk : Az Érseki Ügyészt élethosszra választja az egyháztartomány Érseke a Szent Inkvizíció Hivatalának jóváhagyásával. A Hivatal elnökének, vagy közvetlenül az Inkvizítor Bíborosnak vagy a Grand-Inkvizítor Bíborosoknak megfelelő indokolt kérésére elmozdítható hivatalából.
3.2.1. Cikk : Az érseki ügyészi kinevezés feltétele, hogy az adott személy rendelkezzen legalább egy elismert rendes bírósági engedéllyel.
3.3. Cikk: Amennyiben az Érseki Hivatal nem tud teljes létszámban megalakulni az ügy megvitatására, az Elnök döntése alapján azt a Nemzeti Kormányzat elég továbbíthatja, vagy ha az érseki ügyész pozíciója nem lett betöltve, helyére egyházi ügyészt vagy a Szent Inkvizíció Hivatala missus inquisitionis nevezhet ki az adott ügy tárgyalására.
3.3.1. Cikk : Ha egy Érseki Hivatali személy átmenetileg nem képes ellátni hivatalát, a nyelvterület Bíboros Inkvizítora vagy az Inkvizítor Prefektusa inaktívvá nyilváníthatja. Minden, az ő hatásköre alá eső ügy automatikusan a Nemzeti Hivatalhoz kerül delegálásra.
4. Cikk : A Nemzeti Hivatal része:
- a nyelvterület szerint illetékes Bíboros Inkvizítor vagy Inkvizítor Prefektus ;
- a Nemzeti Ügyész. Az Ügyész helyettesíthető a nyelvterület bármely püspökével, ha a körülmények ezt megkívánják, főként ha érintett az adott ügyben.
4.1. Cikk : A Nemzeti Hivatal elnöke a nyelvterület szerint illetékes Bíboros Inkvizítor vagy Inkvizítor Prefektus.Távollétük esetén helyüket betöltheti a nyelvterület bármely bíborosa.
4.2. Cikk: A Nemzeti Ügyészt egy életre nevezi ki a nyelvterület szerint illetékes Bíboros Inkvizítor vagy Inkvizítor Prefektus, vagy távollétük esetén a Grand-Inkvizítor Bíborosok. Hivatalából megfelelő indok esetén elbocsájthatja a Bíboros Inkvizítor vagy a Grand-Inkvizítor Bíborosok.
4.2.1. Cikk : A nemzeti ügyészi kinevezés feltétele, hogy az adott személy rendelkezzen legalább egy elismert rendes bírósági engedéllyel.
4.3. Cikk : Ha az adott nyelvterületen nincs Nemzeti Hivatal vagy átmenetileg nem tudja feladatait ellátni, az elé kerülő ügyek átkerülnek a Rota Romana elé.
5. Cikk : A vádlott lakhelye szerint illetékes Vidam felelős a kiszabott büntetés végrehajtásának felügyeletéért, kivéve ha az ítélet másképp rendelkezik.
6. Cikk: Az Érseki Hivatal joghatósága kiterjed a hatáskörébe tartozó plébániákban vagy az egyháztartományában tartózkodó hívek által elkövetett tettekre. Vita esetén a Szent Inkvizíció Kongregációja jelöli ki a legmegfelelőbb bíróságot.
7. Cikk : A Nemzeti Hivatal joghatósága kiterjed a hatáskörébe tartozó nyelvterületen lévő plébániákban vagy a nyelvterületén tartózkodó hívek által elkövetett tettekre, amennyiben az Érseki Hivatal nem tud az üggyel foglalkozni vagy inaktív.
8. Cikk : Panaszokat vagy kéréseket az illetékes ügyésznek vagy hivatalának kell benyújtani.
9. Cikk : A beadvány vizsgálatát az ügyész végzi, aki saját hivatalból kezdhet vizsgálatot a Szent Inkvizíció Hivatalának illetékes tagja vagy a Pápai Konzisztórium vagy egy Bíboros által kinevezett személy vagy egy hívő kérelme alapján.
10. Cikk : A Pápai Konzisztórium a Grand-Inkvizítor Bíborosok egyetértésével hirdethet ki olyan döntéseket, melyek a helyi Nemzeti Hivatal kizárólagos hatáskörébe tartoznak, melyek kizárólag házasságok felbontása esetén, a kánonjog által meghatározott keretek között történhetnek meg.
B Rész : Az Apostoli Penitenciáriumról
1. Cikk : Az Apostoli Peitenciárium az első fokú egyházi bíróság, amely a római arisztotelészi egyház papjainak megítéléséért felel. A Szent inkvizíció Hivatalához tartozik.
2. Cikk : Az Apostoli Penitenciárium ítéleteit a Rota Romana vizsgálhatja.
3. Cikk : Az Apostoli Penitenciárium része
- két bíra, akiket Penitenciáriusoknak neveznek, ideértve a Fő Penitenciáriust.
- a Biztos, aki a vádat képviseli.
4. Cikk : Az Apostoli Penitenciárium elnöke a Fő Penitenciárius, akit a Grand-Inkvizítor Bíborosok neveznek ki és mentenek fel hivatalából. Ha a Fő Penitenciárius érintett a perben, az egyik Grand- Inkvizítor Bíboros átveszi a helyét. Nyelvi akadály esetén helyét egy másik penitenciárius veszi át.
5. Cikk : A Penitenciáriusok az elnököt segítik, együtt gondolják át az eléjük került ügyet és a Biztossal együtt felelnek az ügy dokumentálásáért és annak a Szent Inkvizíció Kongregációjához és az érintett Pápai Konzisztóriumhoz való eljuttatásáért. A Fő Penitenciárius javaslatára a Grand-Inkvizítor Bíborosok nevezik ki őket. Ők alkotják a Bírók-Penitenciáriusok Kollégiumát. Érintettség esetén helyettesítik őket.
e.g. : A bíborosok, grand-inkvizítorok annyi Penitenciáriust neveznek ki a Bírók-Penitenciáriusok Kollégiumába, amennyit az Apostoli Penitenciárium helyes működéséhez szükségesnek tartanak. Ugyanakkor azt figyelembe véve, hogy a penitenciáriusok a Fő Penitenciárius segítik a perek során, minimum két penitenciárius szükséges az Apostoli Penitenciárium helyes működéséhez.
5.1. Cikk : A penitenciáriusi kinevezés feltétele, hogy az adott személy rendelkezzen legalább egy elismert rendes bírósági engedéllyel.
6. Cikk : a Biztost a Fő Penitenciárius egy életre nevezi ki és indokolt esetben elbocsájtja. A vádat képviseli a vádlott ellen bemutatott bizonyítékok és tanúvallomások alapján.
6.1. Cikk : A biztosi kinevezés feltétele, hogy az adott személy rendelkezzen legalább egy elismert rendes bírósági engedéllyel.
7. Cikk :Az Apostoli Penitenciárium jogköre kiterjed az Arisztotelészi plébániákban az egyházi személyek által elkövetett bűncselekményekre és szabálysértésekre.
8. Cikk : A panaszokat vagy kérelmeket az Apostoli Penitenciárium Biztosához kell eljuttatni.
9. Cikk: A beadvány vizsgálatát a biztos végzi, aki saját hivatalból kezdhet vizsgálatot a Szent Inkvizíció Hivatalának illetékes tagja vagy a Pápai Konzisztórium vagy egy Bíboros által kinevezett személy vagy egy hívő kérelme alapján.
C Rész : A Rota Romanaról
1. Cikk : A Rota Romana a második és legfelsőbb foka a Hivatalok és az Apostoli Penitenciárium által hozott ítéleteknek. Ezáltal ítéletet hoz a Római Arisztotelészi Egyház hívei és klérusa felett. A Szent inkvizíció Hivatalához tartozik.
2. Cikk: A Rota Romana része:
- két bíra, kiket "Auditoroknak" hívnak, ideértve a Rota Romana bíróságának Dékánját.
- az Előadó, aki a vádat képviseli.
3. Cikk :A Rota Romana bíróságának elnöke a Dékán, akit a Grand-Inkvizítor Bíborosok neveznek ki és mentenek fel hivatalából. Amennyiben érintett az adott ügyben, egy Grand-Inkvizítor Bíboros vagy a Fő Auditor veszi át a helyét.
e.g. : A „Fő Auditor“ a primus inter pares az Auditorok Kollégiumában, a Grand-Inkvizítorok által kinevezve. "Dékán-helyettesként" jár el a Rota Romanaban és távollét esetén helyettesíti a Dékánt.
4. Cikk : Az Auditorok az elnököt segítik, együtt gondolják át az eléjük került ügyet és az Előadóval együtt felelnek az ügy dokumentálásáért és annak a Szent Inkvizíció Kongregációjához és az érintett Pápai Konzisztóriumhoz való eljuttatásáért. A Dékán javaslatára a Grand-Inkvizítor Bíborosok nevezik ki őket. Ők alkotják az Auditorok Kollégiumát. Érintettség esetén helyettesítik őket.
e.g. : A Grand-Inkvizítor Bíborosok annyi Auditort neveznek ki az Auditorok Kollégiumába, amennyit a Rota Romana helyes működéséhez szükségesnek tartanak. Ugyanakkor azt figyelembe véve, hogy az Auditorok a Dékánt segítik a perek során, minimum két auditor szükséges a Rota Romana helyes működéséhez.
5. Cikk: Az Előadót a Dékán élethosszig nevezi ki, és ő bocsájthatja el hivatalából. Papnak kell lennie. A vádat képviseli a vádlott ellen bemutatott bizonyítékok és tanúvallomások alapján.
6. Cikk : A Rota Romana hatásköre univerzális. A Hivatalok és az Apostoli Penitenciárium másodfokaként jár el.
6.1. Cikk : A Rota Romana elsőfokon jár el olyan ügyekben, ahol a Nemzeti Hivatal hiányában az ügyet hozzá továbbították.
7. Cikk :A Rota Romana jogosult a Hivatalok és az Apostoli Penitenciárium által meghozott elsőfokú ítéleteket megsemmisíteni, módosítani vagy helybenhagyni.
8. Cikk : A fellebbezéseket a Rota Romana hivatalának kell eljuttatni.
9. Cikk : Az indítványokat a Dékán vagy az ügyben eljáró Auditor nyújtja be a Rota Romana részére.
10. Cikk : Az elsőfokú ítélet jóváhagyása esetén az Auditorok további büntetést szabhatnak ki.
D Rész : A Pápai Törvényszék
1. Cikk : A Pápai Törvényszék jár el első és egyetlen fokon és kizárólagosan olyan esetekben, ahol egy vagy több vádlott Bíboros.A Szent inkvizíció Hivatalához tartozik.
2. Cikk : A Pápai Törvényszék elnöke általában a Szuverén Pápa, kinek munkáját a bíborosok közül és által választott négy bíboros segíti.
2.1. Cikk : Az elnök távolléte vagy érintettsége esetén helyére a Szent Kollégium Dékánja vagy Dékánhelyettese vagy a Nagy Fő Inkvizítor vagy a Fő Inkvizítor lép.
3. Cikk : Az elnök a per lefolytatására kinevezi a Pápai bíróság egy tagját. Ez a bíboros instruktor gyűjti össze a bizonyítékokat, kérdezi ki a feleket és a tanúkat, gyűjti össze a vallomásokat.
4. Cikk : A meghallgatást a teljes pápai bíróság végzi. Meghallgatja, zárt ajtók mögött a védelem beadványát.
5. Cikk : A megszerzett nyomozati anyagokat a védelem kérelmére azonnal ki kell adni.
6. Cikk : Az ítéletet, az egyeztetéseket követően a Szuverén Pápa vagy a kinevezett Elnök hozza meg. Az egyeztetésekre a többségi elv vonatkozik.
7. Cikk : A Pápai Törvényszék ítéletei ellen fellebbezésnek nincs helye. Egyedül a Pápa függeszthet fel, szüntethet meg vagy módosíthat ítéletet részben vagy egészben.
8. Cikk : Beadványt a Szuverén Pápa vagy két, egymástól távoli geodogmatikus zóna legalább három bíborosa együtt adhat be.
Kánonjogi szöveg az Egyházi Igazságszolgáltatásról,
Kelt Rómában, Szent Titus tiszteletreméltó sírján, Január harmincadik napján, szerdán, az Úr MCDLXVII. évében, elsőként Pápaságunk alatt.